《赠李映碧先生二首 其一》
清代·汤斌

早年登朝宁，端笏拜彤闱。抗疏表孤忠，旭日丽黄扉。

维时甘陵部，南北势相违。正色两不阿，岳岳世所希。

元祐盛名贤，党论多是非。玄黄未息战，国是将安归？

唯有哲人在，秉道还识几。石室留谏草，梦回尚依稀。

作者简介：（1627—1687）河南睢州人，字孔伯，一字荆岘，号潜庵。孙奇逢弟子。顺治九年进士，授国史院检讨。康熙间，举博学鸿词。授翰林院侍讲。历官内阁学士、江宁巡抚。在苏州废五通神祠，禁妇女游观，不准印售小说。后官至工部尚书。治理学，笃守程朱而不薄王守仁。卒谥文正。有《洛学编》、《汤子遗书》、《潜庵语录》等。